<prompt> Jëwriñu jigéen ñi yëgle na jure bu ñu jëmale ci jàmbur yi songoon Ami Njaay Ñiibi.  <response>: Faatu Jaane di jëwriñ ji ñu dénk wàllug jigéen ñi yëgle na jure bu ñu def ci jàmbur yi songoon Ami Njaay ca ngomblaan ga.Jëwriñ ji di xamle itam ne yeneeni jure dinañu ci topp ginnaaw yoy mbootaayu jigéen ñi.Alxemes ji ñu génn tombe ak benn panu desàmbar, di bés bi ñu doon wétt njël li jëm ci njëwriñug yoon gi, doonoon itam bés bi soxna Ami Njaay jëlee am pes teg ci wéq ci yaari naataango jàmburam yile di Masata Sàmb ak Màmmadu Ñaŋ.Lépp nag a ngi doore ci kàddu yu tégginewul yi jàmbur bi Ami Njaay génne teg ko ci kilifa Murtasidiin yi di sëriñ Mustafaa Si, ginnaaw loolu ñu woo ko ci mu jéggalu mu lànk.Bunu sukkandikoo ci Pressafrik, ndaw si Ami Njaay a nga ca kër dogtoor, te li dogtoor Maliig Jóob xamle mooy wéq wi ñu ko def man na koo jural ëmb bu yàqu, nu déggee ci ne Ami Njaay dafa wànnoon lor. 